ΓΡΑΠΤΗ ΕΡΩΤΗΣΗ E-2309/97 υποβολή: Roberta Angelilli (NI) προς την Επιτροπή (3 Iουλίου 1997)

Θέμα: Χρηματοδότηση του ΕΚΤ για την Ευρωπαϊκή Ακαδημία ειδικών εφέ

Στις 15 Οκτωβρίου 1996 το Διαμέρισμα Umbria αποφάσισε με την απόφαση αριθ. 7339 να εγκρίνει στο πλαίσιο του περιφερειακού προγράμματος 1994-1996 για το στόχο 2 (Άξονας 2, Υποάξονας 2.7 «Επιμόρφωση υψηλού επιπέδου»), μια χρηματοδότηση υπέρ ενός επιμορφωτικού προγράμματος για 30 μαθητές υπό την ονομασία «Ευρωπαϊκή Ακαδημία ειδικών εφέ (πρώτο έτος διδασκαλίας)». Το εν λόγω πρόγραμμα που θα έπρεπε να επιτρέψει στους μαθητέςν να λάβουν την επαγγελματική ιδιότητα του «επόπτη ειδικών εφέ» προτάθηκε από την Συνεταιριστική Εταιρεία Επιστημονικού-Τεχνολογικού Πάρκου του Terni με συνολικό κόστος 1.243.000.000 λιρέτες κατανεμόμενο ως εξής:

- 740.000.000 θα βαρύνουν τον προϋπολογισμό τυ Διαμερίσματος (εκ των οποίων 333.000.000 το ΕΚΤ) 7

- 240.000.000 θα βαρύνουν του μαθητές 7

- 263.000.000 από χορηγούς.

Το εν λόγω πρόγραμμα εμφανίζεται ασαφές τόσο ως προς τους στόχους του όσο και ως προς την ανάλυση των πιθανών επιπτώσεών του στην απασχόληση. Εμφανίζονται εξάλλου ακατανόητα τα κριτήρια χάρη στα οποία το Περιφερειακό Συμβούλιο της Umbria θεώρησε αποδεκτές τις δαπάνες που προβλέπονται για τη δραστηριότητα ορισμένων διδασκόντων.

Υπό το πρίσμα των ανωτέρω και λαμβάνοντας υπόψη το σημαντικό ποσοστό συγχρηματοδότησης του ΕΚΤ για το εν λόγω πρόγραμμα, όπως επίσης και το ποσοστό που θα βαρύνει τον κάθε μαθητή που θα παρακολουθήσει τα μαθήματα και που ανέρχεται σε 8 εκατ. λιρέτες ερωτάται η Επιτροπή:

1. Θεωρεί σκόπιμο να επαληθεύσει τα κριτήρια που οδήγησαν στην έγκριση της εν λόγω χρηματοδότησης και το ύψος των διαφόρων δαπανών;

2. Τα κριτήρια αυτά είναι συμβατά με τα γενικότερα εκείνα που διαπνέουν τη δραστηριότητα του Ευρωπαϊκού Κοινωνικού Ταμείου;

3. Συμβιβάζεται με τις δραστηριότητες του ΕΚΤ η χρηματοδότηση μαθημάτων που βαρύνουν για 8 εκατ. λιρέτες του μαθητές;

4. Μπορεί να παράσχει η Επιτροπή τη γνώμη της για την όλη υπόθεση;

Απάντηση του κ. Flynn εξ ονόματος της Επιτροπής (24 Σεπτεμβρίου 1997)

1. & 2. Η διαχείριση του Ευρωπαϊκού Κοινωνικού Ταμείου (ΕΚΤ) βασίζεται σε γενικά έγγραφα προγραμματισμού (κοινοτικά πλαίσια στήριξης, κοινοτικά προγράμματα) που διαπραγματεύθηκαν και αποφάσισαν τα κράτη μέλη από κοινού με την Ευρωπαϊκή Επιτροπή. Η Επιτροπή συμμετέχει στις επιτροπές παρακολούθησης των επιμέρους προγραμμάτων επαγγελματικής κατάρτισης ή γενικότερα ανάπτυξης του ανθρώπινου δυναμικού, θεσπίζοντας τα γενικά κριτήρια σύμφωνα με τα οποία οι εθνικές αρχές προβαίνουν στην επιλογή και στην εφαρμογή ειδικών σχεδίων που υπόκεινται μόνο στην αρμοδιότητα των εν λόγω αρχών.

Ο κατάλογος των περιφερειακών και κεντρικών αρμοδίων υπηρεσιών για τη διαχείριση του Ευρωπαϊκού Κοινωνικού Ταμείου στην Ιταλία διαβιβάστηκε στον αξιότιμο βουλευτή καθώς και στο Γενικό Γραμματέα του Κοινοβουλίου.

3. & 4. Η Επιτροπή ζήτησε πληροφορίες από το ενδιαφερόμενο κράτος μέλος σχετικά με τα γεγονότα που αναφέρει ο αξιότιμος βουλευτής. Το ποσό που επιβαρύνει αναλογικά κάθε μαθητή που συμμετάσχει στα μαθήματα, χρησιμεύει στην κάλυψη του κόστους και των δαπανών που δεν επιτρέπονται στο πλαίσιο του κανονισμού του Κοινωνικού Ταμείου. Πράγματι η κατάρτιση εμπειρογνωμόνων σε ειδικά θέματα απαίτησε τη χρήση υψηλής τεχνολογίας, πολύφημου ακαδημαϊκού προσωπικού στον τομέα αυτό και μιας σύνθετης διαχείρισης, λαμβάνοντας υπόψη τις ειδικές ανάγκες αυτού του θέματος.